hu en en hu hu hu hu de hu hu hu hu hu de hu en hu hu hu hu hu hu en hu hu hu hu hu hu hu hu hu hu ceb hu hu hu hu hu hu hu hu hu hu hu hu hu hu en en es en en en sk hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu de hu de hu de hu de hu hu en hu hu hu hu hu hu en
Csapat-csapdák: Kommunikációs banánhéjak - Co-Create
By cocreate Aktualitasok csapat-csapda, csapatműködés, kommunikáció, teamcoaching Csapat-csapdák: Kommunikációs banánhéjak bejegyzéshez a hozzászólások lehetősége kikapcsolva
Csapat-csapdák sorozatunkban olyan jelenségekkel foglalkozunk, amelyekkel a csapat saját eredményességét akadályozza. A kommunikáció is egykönnyen csapat-csapdává válhat. Az előző blogposztban azt vizsgáltuk, hogy a csapat többnyelvűsége milyen nehézségeket és lehetőségeket rejt magába. A többnyelvűség sokszor azonban „csak” felnagyítja azokat a kommunikációs nehézségeket, amelyek egyébként is felütik a fejüket egy csapatban – függetlenül attól, hogy egy vagy több nyelven zajlik a csapatban a kommunikáció. Nézzünk rá ezekre a nehézségekre, hogyan akadályozzák a csapat eredményességét, és hogy mit lehet tenni ezek áthidalására.
Amikor már elmondtuk sokszor, és van, aki még mindig nem érti. Nagy frusztrációt szokott kiváltani csapattagokból. Mi is történik itt valójában?
Érdekes kettősség van manapság az információáramlás terén: csapat szinten éppúgy, mint szervezeti szinten:
Információ-dömpingben éljük a mindennapjainkat, képtelenség mindent megjegyezni. Ami fontos, azt érdemes újra és újra elővenni. Amikor azt érezzük, hogy már százszor elmondtuk, akkor még legalább ennyiszer el kell.
Információ-hiánytól szenvedünk: nem tudjuk azért jól ellátni a feladatunkat sokszor, mert nem jut el hozzánk minden információ. A jól informáltság egy szervezetben egyébként akár megtartó erő is lehet. A transzparenciát, a nyílt kommunikációt mindenki nagyra értékeli.
Ne feledkezzünk meg arról sem, hogy manapság a szervezeti valóság nem a stabil csapatoknak kedvez. Míg a régi csapattagok könnyen azt élik meg, hogy már százszor át lett beszélve egy probléma, az újak lehet, hogy csak akkor hallanak valamiről először.
Azt hittem, ez mindenkinek evidens
A legnagyobb baj a kommunikációval az az illúzió, hogy létrejött.
Ismerős, amikor valakinek van valami olyan információja (pl: meglát egy olyan összefüggést, amit mások nem; rajta volt egy olyan levelezésen, amin a többiek nem), ami a közösbe behozva sokaknak ad, és teljesen más megvilágításba helyez dolgokat? Igen, ám, de ezt nem teszi, mert azt feltételezi, hogy a többiek is tudják mindezt. Nem rossz szándékból, szimplán csak azért, mert evidenciának kezeli a témát.
Egy lehetséges eszköz ennek áthidalására, hogy a témák átbeszélése során teret biztosítunk arra, hogy mindenki dobja be a nála meglevő információt. Így a fejekben ott lévő izolált tudás rövid időn belül közös tudássá transzformálható, és felhasználható a legoptimálisabb megoldás megtalálásához.
Azt hisszük értjük egymást, pedig nem. És erre csak akkor derül fény, amikor a félreértés problémát szül. Ha csak időnként megállunk, és ránézünk, ki mit értett meg ebből, akkor esélyünk van észlelni az ilyen fajta elcsúszásokat. Ez kimondottan fontos olyankor, amikor a kommunikáció több nyelven zajlik, és valaki fordít, vagy valaki hiányos nyelvtudással kell, hogy rekonstruálja az elhangzottakat.
Nem árt, ha vannak. Érdemes megalkotni a csapat saját kommunikációs irányelveit. A megalkotás során figyeljünk arra, hogy ne legyen túl merev a rendszer, de adjon keretet, és referenciapontot a csapattagoknak. Mire érdemes irányelvet alkotni? Néhány ötlet, de bátran támaszkodhattok a csapat bölcsességére is egy ilyen kérdés kapcsán.
Hogyan biztosítjuk, hogy mindenki véleménye bekerüljön a közösbe?
Ha több nyelven kommunikálunk, hogy biztosítjuk, hogy mindenki képben legyen a lényegi dolgokkal, és közben semmi hasznos információ ne vesszen el?
Mit kezdünk a megbeszéltekkel? Hogyan visszük tovább? (hogy a kommunikáció ne csak „üres” beszéd maradjon, hanem át is forduljanak a megbeszéltek csinálásba)
Hogyan szeretnénk kezelni az érzelmi helyzeteket kommunikációs szempontból? (pl: először meghallgatjuk mindenkinek az álláspontját; aki nem érintett, az se húzza ki magát, segítse ötleteivel a helyzet fel/megoldását.)
Hogyan biztosítjuk a fókuszáltságot?
És hogyan érjük el azt, hogy időnként csak úgy beszélgessünk, strukturálatlanul, csak hogy képben legyünk azzal, miben van a másik és hogy legyen lehetőségünk kapcsolódni egymáshoz?
A csapatműködés kommunikációs aktusokon keresztül zajlik. Szóval nem árt figyelni rá, hogy csináljuk. A csapat önerőből is sokat tud tenni a megfelelő kommunikációért, ha elakadtok, akkor pedig érdemes lehet egy fejlesztő szakember támogatását kérni.
coach (MCC), teamcoach, organizational coach
Facebook Twitter LinkedIn Email
A rés, a tér és a nehézségekkel való megküzdés (reziliencia)
Sokan Covey-nak tulajdonítják az ún. rés koncepcióját, holott ő maga is... read more
Plusz 2 dolog, amiért fontos a csapat fejlesztésébe beruházni!
Már jó ideje a cégek harcolnak a munkavállalókért és nem fordítva.... read more
Coach-praktikák #1: az ember a történet mögött
Coach-praktikák sorozatunkban olyan eszközökbe, látásmódokba, készségekbe adunk betekintést, amelyek ezt segítik.... read more
Felfelé zuhanás – rezilienciáról kicsit másképp
Michelangelo abban hit, hogy ott a szobor a kőbe zárva, csak... read more
Kulisszatitkok a workshopok világából #1: Mire való a workshop?
Workshop … ez biztos valami multis izé. Pedig nem. A workshopoknak... read more
Két csapattag folyamatos harcban áll egymással. Azon vitáznak, hogy egy adott... read more
A kolbászból levő kerítés – avagy a munkavállaló álma és a vezetők lehetősége
Mozog a munkaerőpiac. Egyre könnyebben és nagyobb elánnal vált mindenki. Az... read more
Idegenajkú a csapatban – frászt kapjak vagy örüljek?
Jön egy új csapattag. Végre, hisz azt a pozíciót már jó... read more
Csapat-csapdák: a negativitás túlsúlya
Amikor semmi sem jó és a megbeszélések vég nélküli panaszáradatba torkollnak.... read more
Csendkalauz vezetőknek az 1:1 beszélgetésekhez
Korábbi blogposztunk foglalkozott az 1:1 beszélgetésekkel vezető és csapattagja között, hogy... read more
A kis gömböc és a szervezeti integráció
Hogyan válik a rémisztően távoli cél elérhetővé az első lépéstől
Kulisszatitkok a workshopok világából #1: Mire való a workshop?
Eisenhowerrel a túlterheltség ellen
Amikor foglyul ejt a paradigmád
Ne hagyd magad elsodorni: érzelmi és kognitív váltó
Cím: Budapest, 1141, Kalocsai utca 69 TT2
Telefonszám: +36 30 932 5389
© Copyright Co-Create 2022.